nvidia/miracl-vision huggingface dataset:
Ranskan kuningaskunta

Ranskan kuningaskunta vuonna 1789. Ranskan kuningaskunta (ransk. Royaume de France) oli keskiaikainen ja varhaismoderninen monarkia Länsi-Euroopassa, ja nykyaikaisen Ranskan tasavallan edeltäjä. Se oli Euroopan yksi vaikuttavimmista valtioista; kuningaskunta oli suurvalta myöhäiskeskiajalta ja satavuotisesta sodasta lähtien. Se oli myös varhainen siirtomaavalta, omistaen alusmaita ympäri maailmaa. Liljakoristeinen lippu oli Ranskan kuninkaan tunnusmerkki. Ranskan ensimmäisten kuninkaiden asema vastasi kruunattua ruhtinasta. Vuonna 1180 valtaistuimelle noussut Filip II Augustus oli ensimmäinen kapetingien sukuun kuulunut frankkien kuningas, joka otti käyttöön arvonimen Ranskan kuningas (latinaksi rex Franciae). Hän laajensi valtakaudellaan Ranskan kuningaskunnan Pariisin ympärillä sijainnutta aluetta kolminkertaiseksi alkuperäisestä. Keskiajalla kuningaskunta oli jaettu kuninkaan vasallien hallitsemiin herttuakuntiin. Niistä suurin osa palautui kuningaskunnan haltuun 1400-luvun lopulla. Vuonna 1483 herttuakunnista oli jäljellä vain Bretagne
Kristina Schröder

Kristina Schröder (o.s. Köhler, s. 3. elokuuta 1977, Wiesbaden, Hessen) on saksalainen konservatiivipoliitikko (CDU), joka toimi Merkelin II hallituksen perhe-, vanhus-, nais- ja nuorisoasiainministerinä 2009–2013. Hän on ollut Bundestagin jäsen vuodesta 2002. Hän on opiskellut sosiologiaa, historiaa, filosofiaa ja valtio-oppia Johannes Gutenberg-Universität Mainzissa, jossa hän väitteli tohtoriksi vuonna 2009.
.bu

.bu on ISO 3166-1-standardissa Myanmarille varattu Internet-maatunnus, jota ei kuitenkaan otettu käyttöön. Tunnuksen nimi tulee sanasta Burma, joka on valtion aiempi nimi. Myanmarilla on käytössään vuonna 1997 käyttöönotettu .mm-tunnus.
Alexandra Burke

Alexandra Imelda Cecelia Ewan Burke (s. 25. elokuuta 1988 Islington, Lontoo) on englantilainen laulaja ja Britannian X Factorin viidennen tuotantokauden voittaja. Hän pyrki mukaan myös vuoden 2005 koelauluissa, päästen kategoriansa seitsemän parhaan joukkoon, mutta karsiutui ennen live-konsertteja. Kilpailun voittajana Burke solmi miljoonan punnan arvoisen levytyssopimuksen Simon Cowellin Syco-levy-yhtiön kanssa. Kyseisestä summasta 150 000 on ennakkorahaa ja loput äänitys- ja markkinointirahaa. 15. joulukuuta 2008 Burke teki Euroopan singlemyynnin ennätyksen, kun hänen "Hallelujah"-singleään myytiin vuorokaudessa peräti 105 000 kappaletta. Luku rikkoi Burken edeltäjän, X Factor -voittaja Leona Lewisin ennätyksen, joka oli noin 85 000 kappaletta. "Hallelujah"-kappaleesta tuli myös vuoden 2008 joulun myydyin single ja 28. joulukuuta 2008 BBC Radio 1 ilmoitti sen olevan myös vuoden myydyin single, voittaen X Factor -finalistien yhteislaulun "Hero". Tämä oli ensimmäinen kerta, kun X Factor -voittaja on ollut Ison-Britannian loppuvuoden singlelistan kärjessä
Rudolf Abelin

Rudolf Abelin (8. tammikuuta 1917 – 17. marraskuuta 2003) oli ruotsalainen lentokonesuunnittelija ja eräs komposiittirakenteiden pioneereista. Abelin kouluttautui lentokoneinsinööriksi Saksassa ja työskenteli 1930-luvulla de Havillandin lentokonetehtaalla Englannissa. Ruotsiin palattuaan hän alkoi 1937 suunnitella Gunnar Sundbladin kanssa purjelentokonetta Hüttner H 17 Båstadissa sijaitsevassa kanoottitehtaassa. Yhtiön muutettua Halmstadiin se yhdistyi AB Flygindustri (AFI) -yhtiöön, ja Abelinista tuli yhtiön laatupäällikkö ja koelentäjä. AB Flygindustri Fi-3 -rahtiliitokoneen suunnitteluun Abelin osallistui kehittämällä luonnonkuitulujitemateriaaleja. Abelin on Ruotsin komposiittimateriaaliteollisuuden kehitykseen eniten vaikuttanut henkilö. Vuonna 1947 yhtiön osti Frans Henrik Kockum, ja tehdas siirtyi Malmöhön. Abelin nousi Kockums flygindustrin tehtaanjohtajaksi. Vuonna 1952 yhtiö myytiin uudelleen, ja ostaja Förenade Bil antoi sille uudeksi nimeksi Malmö flygindustri. Abelin oli yhtiön toimitusjohtaja kunnes se fuusioitiin Saab-konserniin 1968
Demokraattinen sosialismi

Demokraattinen sosialismi on ideologia, joka korostaa kansanvaltaan perustuvaa valtiojärjestystä sosialistisen talouspolitiikan rinnalla. Jotkut pitävät termiä sosiaalidemokratian synonyyminä. Jotkut demokraattiset sosialistit ilmoittavat vastustavansa sosiaalidemokratiaa, koska se perustuu kapitalistiseen tuotantomuotoon. Demokraattiselle sosialismille on annettu hyvin erilaisia määritelmiä. Jotkut kutsuvat demokraattiseksi sosialismiksi kaikkea pyrkimystä luoda sosialismia ilman vallankumousta. Tässäkin ongelmaksi jää sosialismin määritelmä: jotkut määrittelevät sen siten, että se on yhteensopivaa kapitalismin kanssa (vertaa hyvinvointivaltio sekä Joseph Schumpeterin Capitalism, Socialism and Democracy (1941), jonka mukaan monissa liberaaleissa kapitalistisissa valtioissa oli kehitystä kohti demokraattista sosialismia). Toisaalta demokraattiseksi sosialismiksi on kutsuttu myös uudistettua neuvostomallia; esimerkiksi Mihail Gorbatšov sanoi perestroikaa tavaksi rakentaa ”uusi, humaani ja demokraattinen sosialismi”. Merkittäviä puolueita, jotka ilmoittavat kannattavansa tätä ideologiaa, ovat Venezuelan yhdistynyt sosialistinen puolue, Britannian Työväenpuolue, Espanjan Podemos ja Ruotsin sosiaalidemokraattinen työväenpuolue. Suomalaisista puolueista ideologiaa kannattaa Vasemmistoliitto. Yhdysvalloissa aatetta kannattaa Bernie Sanders, joka on pitkään ollut sitoutumaton, mutta liittyi vuonna 2015 Yhdysvaltain demokraattiseen puolueeseen osallistuakseen vuoden 2016 presidentinvaaleihin. Sanders on sittemmin ottanut osaa vuoden 2020 presidentinvaaleja edeltäneeseen demokraattien esivaaliin. Neuvostoliiton hajoamisen jälkeen jotkin entiset kommunistipuolueet ovat brändänneet itsensä uudelleen ”demokraattisiksi sosialisteiksi”
Le Kram

Le Kram (arab. لكرم‎) on 58 152 (2004) asukkaan kaupunki Pohjois-Tunisiassa, Le Gouletten ja Karthagon välissä. Le Kram perustettiin samoihin aikoihin Karthagon kanssa vuonna 814 eaa.
Boy Scouts of America

Boy Scouts of America (BSA) on yhdysvaltalainen partioliike ja yksi koko maan suurimmista nuorisojärjestöistä. BSA:ssa toimii noin neljä miljoonaa nuorta. Järjestö perustettiin 8. helmikuuta 1910 osana kansainvälistä partioliikettä. BSA:ssa on tähän mennessä ollut yhteensä yli 110 miljoonaa jäsentä. Helmikuussa 2020 järjestö haki Chapter 11 -konkurssisuojaa (velkajärjestelyä) selvitäkseen lukuisten oikeudenkäyntien aiheuttamista kuluista. Boy Scoutsilla on satoja avoimia oikeustapauksia koskien lasten seksuaalista hyväksikäyttöä, joissa on tuhansia uhreja. Kaikki oikeudenkäynnit keskeytetään konkurssimenettelyn ajaksi. BSA:ta on usein kritisoitu sen jäsenvaatimuksista. Historiansa aikana homoseksuaalit, ateistit, agnostikot ja tytöt eivät ole voineet liittyä partiotoimintaan, joskin tytöille on järjestetty omia partioliikkeitä. Boy Scouts hyväksyi alkuvuodesta 2019 lähtien tytöt jäsenikseen. Järjestön 11–17-vuotiaiden ohjelman nimeksi muutettiin samalla "Scouts BSA"
Seattle Thunderbirds

Seattle Thunderbirds on yhdysvaltalainen junioreiden jääkiekkojoukkue, joka pelasi ensimmäisen kautensa 1977–1978. Joukkueen kotipaikka on Kentin kaupunki Washingtonin osavaltiossa. Se pelaa WHL-sarjassa. Seura perustettiin nimellä Seattle Breakers vuonna 1977, kun Kamloops Chiefs siirrettiin Seattleen. Vuonna 1985 seura myytiin, ja se vaihtoi nimensä nykyiseksi Seattle Thunderbirdsiksi. Vuonna 1992 Thunderbirds osallistui Memorial Cup -turnaukseen isäntäjoukkueena. Vuonna 2009 seuran uusi jäähalli ShoWare Center valmistui Kentiin. Lähde: EliteProspects Lähde: EliteProspects
Kattaloni

Kattaloni (engl. cattalo, yhdistelmä sanoista cattle ’nauta’ ja buffalo ’puhveli’) on biisoniuroksen ja tavallisen lehmän risteymästä joskus käytetty nimitys. Kattaloneja on kasvatettu Pohjois-Kanadassa, jossa ne voivat olla laitumella talvellakin, sillä ne ovat kestävyydeltään biisonin kaltaisia. Kattalonien lihaa ja nahkaa pidetään arvokkaampana kuin biisonin. Vasikat ovat syntyessään isopäisiä ja isorintaisia, minkä vuoksi ne usein kuolevat vaikeissa synnytyksissä. Urospuoliset kattalonit ovat lisääntymiskyvyttömiä.
Jääplaneetta

Jääplaneetta on vesijäästä tai jonkin muun aineen kuten metaanin kiinteästä olomuodosta koostuva planeettatyyppi, jonka olemassaolo on ennustettu. Jääplaneetta muistuttaa komeettaa tai transneptunista kohdetta kuten 134340 Pluto tai 136199 Eris, mutta on paljon massiivisempi. Hypoteettisten kiinteiden jääplaneettojen lisäksi myös Uranus ja Neptunus ovat jäisiä planeettoja. Niitä sanotaankin jääjättiläisiksi. Punaista kääpiötä kiertävä viisi kertaa Maan massainen eksoplaneetta OGLE-2005-BLG-390Lb saattaa olla kiinteä jääplaneetta.
Ryhti

Ryhti tarkoittaa ihmisen luisen tukirangan muotoa eri asennoissa jalkaterästä hartioihin. Myös pään asento on osa ryhtiä. Selkärangan mahdollisimman peilisymmetrinen asento on tärkeä selän hyvinvoinnille, koska rankaan ei muodostu tällöin epäsymmetrisistä mutkista johtuvaa kuormituksen epätasaista jakautumista. Perinteisesti on ajateltu, että myös sivusuunnassa suora ryhti suojaisi esimerkiksi selkäkivulta. Tutkimusnäyttö ei tue kuitenkaan kyseistä teoriaa. Viereisen kuvan mukainen istuminen perinteisesti suositellussa suoraselkäisessä ja lievän lannenotkon säilyttävässä asennossa korreloi naisilla päin vastoin niskakivun myöhemmän esiintyvyyden kanssa, kun taas kaikkein lysyimmässä asennossa istuneilla esiintyy vähiten selkäkipua. Miehillä taas ei ole havaittu minkäänlaista korrelaatiota istuma-asennon ja selkä- tai niskakipujen välillä. Miehillä istuma-asennolla on vaikutusta vain siinä tapauksessa, että heidän selkänsä on jo kipeytynyt. Tällöin kannattaa istua niissä asennoissa, joka tuottavat vähiten kipua. Selkä suorassa istuminen parantaa tutkimusten mukaan kuitenkin mielialaa ja itsetuntoa. Hyväryhtisenä seisomisena pidetään suoraselkäistä asentoa, jossa rintakehä on työnnetty ulos- ja hartiat taaksepäin, jalat ovat suorassa ja pää pystyssä. Tämä länsimaisen kulttuurin ihanneryhti perustuu kauneuskäsitykseen ja ajatukseen siitä, että suora asento heijastelisi ihmisen moraalista suoraselkäisyyttä
Ruotsin ilmailuhistoriallinen yhdistys

Ruotsin ilmailuhistoriallinen yhdistys (ruots. Svensk Flyghistorisk Förening) (SFF) perustettiin 8. tammikuuta 1961 Malmössä ja omaa nykyään 6 000 jäsentä 15 paikallisosastossalähde?. Yhdistys julkaiseen Svensk Flyghistorisk Tidskrift-lehteä, joka ilmestyy kuudesti vuodessa. Se julkaisee vuosikirjan, Flyghistorisk Revy. Paikallisosasto Jämtland-Härjedalen-alueella ylläpitää Jämtlands flyg- och lottamuseum, ilmailu- ja lottamuseota. Yhdistyksen kanslia ja kirjasto sijaitsevat Östermalmsgatan 87:ssa Tukholmassa entisessä armeijan esikuntatalossa, "Grå Huset".
Capcom vs. SNK 2

Capcom vs. SNK 2: Mark of the Millennium 2001 on Capcomin kehittämä ja julkaisema taistelupeli. Peli on julkaistu vuonna 2001 kolikkopelinä Sega NAOMI -alustalle ja myöhemmin samana vuonna Sega Dreamcast- ja PlayStation 2 -alustoille. Japanissa peli ilmestyi nimellä Capcom vs. SNK 2: Millionaire Fighting 2001 (jap. カプコン バーサス エス・エヌ・ケイ 2 ミリオネア ファイティング 2001, Kapukon Bāsasu Esu-Enu-Kei 2 Mirionea Faiteingu 2001). Dreamcast-versio julkaistiin vain Japanissa. Pelin päivitetty versio Capcom vs. SNK 2 EO julkaistiin vuonna 2002 Nintendo GameCubelle ja vuonna 2003 Xboxille. Capcom vs. SNK 2:n pelattavuus yhdistelee pelimekaniikan ominaisuuksia Street Fighter - ja The King of Fighters -sarjoista. Pelin hahmoille on käytössä kuusi pelityyliä, jotka vaikuttavat lähinnä Super Combo -hyökkäysten suorittamisessa
Isabelle Fuhrman

Isabelle Fuhrman (s. 25. helmikuuta 1997 Washington, Yhdysvallat) on yhdysvaltalainen näyttelijä. Hän on näytellyt muun muassa Estheriä elokuvassa Ottolapsi ja Clovea elokuvassa Nälkäpeli. Isabelle Fuhrman vietti lapsuutensa Atlantassa. Hänen vanhempansa ovat Nick Fuhrman ja neuvostoliittolaissyntyinen toimittaja Elina Fuhrman. Hänellä on vanhempi sisko laulaja Madeline Fuhrman. Fuhrmanin näyttelijänura alkoi seitsemänvuotiaana, kun Cartoon Networkin näyttelijöiden valitsija löysi hänet ja laittoi hänet "Cartoon Fridays" -ohjelmaan. Fuhrman teki suuren elokuvadebyyttinsä vuoden 2007 draamassa Hounddog. Samana vuonna hänet valittiin Ottolapsi-elokuvan päähenkilöksi Peter Sarsgaardin ja Vera Farmigan kanssa. Fuhrmanin esiintyminen Estherinä sai kriitikoilta kehuja: se oli kuulemma "palkintojen arvoinen" ja "yksi lapsinäyttelijöiden ikimuistoisimmista esiintymisistä vuosiin".lähde? Fuhrmanin muita esiintymisiä ovat roolit Gretchen Dennisinä Aavekuiskaaja-televisiosarjassa, Grace O'Neilinä Lain kourat -televisiosarjan pilottijaksossa sekä erinäiset roolit monissa mainoksissa
Siirtolaisuusinstituutti

Siirtolaisuusinstituutti (ruots. Migrationsinstitutet) on muuttoliikkeiden tutkimiseen ja dokumentoimiseen erikoistunut laitos. Se perustettiin Turussa vuonna 1974. Laitoksen ensimmäisenä johtajana toimi historiantutkija Olavi Koivukangas. Lisäksi instituutilla on alueellinen palvelupiste, Pohjanmaan aluekeskus, Seinäjoella. Siirtolaisuusinstituutin pääasiallisena tehtävänä on kerätä muuttoliikkeisiin ja etnisiin kysymyksiin liittyvää aineistoa sekä suorittaa ja edistää niitä koskevaa tutkimusta. Sen 36 taustajärjestöön kuuluvat mm. useimmat Suomen yliopistot ja Turun kaupunki. Pääasiallisen toimintarahoituksen Siirtolaisuusinstituutti saa opetus- ja kulttuuriministeriöltä. Siirtolaisuusinstituutin Pohjanmaan aluekeskus aloitti toimintansa vuonna 1994. Sen tehtävänä on toteuttaa Siirtolaisuusinstituutin toiminta-ajatusta paikallisesti historiallisella ja kulttuurisella Pohjanmaalla, joka on ollut merkittävin siirtolaisuuden lähtöalue Suomessa. Siirtolaisuusinstituutin tutkimusalaan kuuluvat historiallisen ja suomalaisen siirtolaisuuden ohella myös maahanmuutto- ja etnisyyskysymykset sekä maassamuutto
12 Days of Terror – kauhu nousee syvyyksistä

12 Days of Terror – kauhu nousee syvyyksistä (12 Days of Terror) on Jack Sholderin ohjaama kauhu- ja jännityselokuva vuodelta 2004. Se perustuu vuonna 1916 sattuneisiin tositapahtumiin, jotka innoittivat Peter Benchleytä kirjoittamaan menestysromaaninsa Tappajahai. Elokuva on julkaistu Suomessa DVD:lle ja sen ikäraja Suomessa on K-13. Elokuva sijoittuu kesään 1916 ja kertoo nuoresta rantavahti Alexista (Colin Egglesfield). Eräänä päivänä Alex näkee miehen joutuvan hain hyökkäyksen uhriksi ja kiskoo tämän pois vedestä. Mies kuitenkin kuolee. Kaupungin pormestari ei ole halukas sulkemaan rantoja – hän ei usko hyökkääjän olleen hai – vaan veikkaa syyksi saksalaisen sukellusveneen ampumaa torpedoa. Hai kuitenkin hyökkää uudestaan. Rantoja suojelemaan lasketaan verkot, mutta hai pääsee kaupungin keskellä virtaavaan jokeen ja tappaa lisää ihmisiä. Alex keskustelee asiantuntijan kanssa, joka kertoo hyökkääjän olevan todennäköisesti valkohai. Alex, jolle asiasta on tullut jo lähes henkilökohtainen, päättää ystävänsä (John Rhys-Davies) kanssa lähteä etsimään haita saadakseen sen tapetuksi.
Viktor Obnorski

Viktor Pavlovitš Obnorski (ven. Ви́ктор Па́влович Обно́рский, 23. marraskuuta 1851 nykyisen Vologdan alueen Grjazovets – 17. huhtikuuta 1919 Tomsk) oli venäläinen vallankumouksellinen. Viktor Obnorski syntyi porvarisperheeseen. Vuosina 1869–1873 hän työskenteli viilarina Pietarissa. Vuosien 1871–1872 vaihteessa hän osallistui työläiskerhojen perustamiseen ja oli yhteydessä tšaikovskilaisten kanssa. Vuonna 1873 hän muutti Odessaan. Vuosina 1874–1878 hän kävi kolmesti ulkomailla. Asuessaan Lontoossa, Pariisissa ja Genevessä hän tutustui ensimmäisen internationaalin ja länsieurooppalaisen työväenliikkeen toimintaan sekä ylläpiti suhteita Venäjän vallankumousliikkeen eri suuntauksiin. Vuoden 1875 alussa Obnorski levitti vallankumouksellista propagandaa Arkangelin läänin talonpoikien keskuuteen. Vuosina 1875–1876 hän perusti Stepan Halturinin kanssa Pohjois-Venäjän työväenliiton (ven
Sergei Aleksandrovitš

Sergei Aleksandrovitš Romanov (ven. Серге́й Алекса́ндрович Рома́нов); (11. toukokuuta (J: 29. huhtikuuta) 1857 Katariinan palatsi, Tsarskoje Selo, Venäjän keisarikunta – 17. helmikuuta (J: 4. helmikuuta) 1905 Senaatin aukio, Moskovan Kreml) oli venäläinen suuriruhtinas. Hän oli ja keisari Aleksanteri II:n ja keisarinna Maria Aleksandrovnan toiseksi nuorin lapsi. Hänellä oli kuusi sisarusta Nikolai, Aleksandr, Maria, Vladimir ja Pavel, jonka kanssa hän oli läheinen. Hän oli keisari Aleksanteri III:n veli ja veljenpoikansa keisari Nikolai II:n lanko. Hän syntyi Katariinan palatsin Zubov-siivessä sijaitsevassa makuuhuoneessa. Hän oli erityisen läheinen sisarensa Marian ja nuorimman veljensä Pavelin kanssa. Keisarinnan tuli heikkenevän terveytensä vuoksi välttää Venäjän ankaraa ilmastoa, joten kolme nuorinta lasta viettivät pitkiä aikoja äitinsä kanssa ulkomailla Jugenheimissa Darmstadtin lähistöllä ja talvet Etelä-Ranskassa
Mihail Mihailov

Mihail Larionovitš Mihailov (ven. Михаи́л Ларио́нович Миха́йлов, 16. tammikuuta (J: 4. tammikuuta) 1829 Orenburg – 15. elokuuta (J: 3. elokuuta) 1865 nykyisen Taka-Baikalian aluepiirin Kalgan piirin Kadaja) oli venäläinen runoilija ja vallankumouksellinen. Mihail Mihailov syntyi virkamiehen ja kazakkiylimyksen tyttären perheeseen. Hänen isoisänsä oli Aksakovien maaorja, joka kuoli raipparangaistukseen. Mihailov opiskeli Pietarin yliopistossa ja julkaisi ensimmäiset teoksensa vuonna 1845. Hän toimi Sovremennik-kirjallisuuslehden avustajana ja vuodesta 1860 sen toimittajana. Hän laati Nikolai Šelgunovin kanssa nuorisolle osoitetun vallankumouksellisen julistuksen, joka painettiin Lontoossa Aleksandr Herzenin kirjapainossa. Syksyllä 1861 Mihailov pidätettiin ja tuomittiin kuuden vuoden pakkotyörangaistukseen
Lev Rudnev

Lev Vladimirovitš Rudnev (ven. Лев Влади́мирович Ру́днев, 13. maaliskuuta (J: 1. maaliskuuta) 1885 Novgorod – 19. marraskuuta 1956 Moskova) oli neuvostoliittolainen arkkitehti ja yksi Stalinin ajan klassismin näkyvimmistä edustajista. Lev Rudnev opiskeli Leon Benois’n johdolla Pietarin taideakatemiassa (valmistui 1915) ja työskenteli Ivan Fominin apulaisena. Vuosina 1922–1948 hän toimi taideakatemian ja vuosina 1948–1952 Moskovan arkkitehtuuri-instituutin professorina. 1920-luvun alussa Rudnev osallistui Pietarin Mars-kentän vallankumouksellisten hautamuistomerkin suunnitteluun. Hänen merkittävimpiä töitään ovat Moskovassa Vladimir Muntsin kanssa rakennetut Frunzen sotilasakatemia (1937), marsalkka Šapošnikovin kadun (1934–1938) ja Frunzen rantakadun (1938–1955) hallintorakennukset sekä Sergei Tšernyševin, Pavel Abrosimovin ja Aleksandr Hrjakovin kanssa toteutetut Moskovan yliopiston rakennukset. Arkkitehdin muita töitä ovat Azerbaidžanin hallituksen talo Bakussa (1952) sekä Varsovan Kulttuurin ja tieteen palatsi (1952–1955).
Syyskuun murhat

Syyskuun murhat (ransk. Massacres du Septembre) olivat Ranskan suuren vallankumouksen aikana 2.–6. syyskuuta 1792 tapahtunut joukkomurha, jossa väkijoukot surmasivat Pariisin vankiloissa noin 1 100 – 1 400 vastavallankumoukselliseksi epäiltyä henkilöä. Murhia tapahtui seuraavina päivinä myös muualla Ranskassa, esimerkiksi Versailles’ssa 9. syyskuuta. Uhrien joukossa oli pappeja, aatelisia ja entisiä ministereitä, mutta useimmat olivat tavallisia vankeja. Osa murhista esitettiin teloituksina järjestämällä vangeille pikaoikeudenkäyntejä improvisoiduissa ”kansantuomioistuimissa”. Syyskuun murhat tapahtuivat muutamaa viikkoa kuningas Ludvig XVI:n syrjäyttämisen jälkeen, jolloin Ranskassa ei siirtymävaiheen vuoksi ollut vahvaa hallitusvaltaa. Murhien syynä oli uhkaavaan sotatilanteeseen liittynyt yleinen pelko, että poliittiset vangit ja Pariisia lähestyneet vihollisarmeijat juonittelivat yhdessä vallankumousta vastaan. Vastuun syyskuun murhista katsotaan kuuluneen etenkin vallankumoukselliselle Pariisin kommuunille, vaikka kenenkään ei ole voitu osoittaa määränneen tai suunnitelleen niitä. Murhat ja viranomaisten kyvyttömyys estää niitä syvensivät maltillisten ja jyrkempien vallankumouksellisten, girondistien ja jakobiinien välistä kuilua
Pariisin kommuuni (Ranskan vallankumous)

Pariisin kommuuni tarkoittaa Ranskan vallankumouksen aikaista vuosina 1789–1795 toiminutta Pariisin hallitusta, Bastiljin valtauksesta alkaen. Kesällä 1792 kommuuni kieltäytyi tottelemasta Ranskan hallituksen käskyjä. Pariisin kommuunin ensimmäinen pormestari oli Jean Sylvain Bailly, marraskuusta 1791 Pétion de Villeneuve, koska Bailly oli saanut epäsuosiota käyttämällä kansalliskaartia mellakan hajottamiseksi 17. heinäkuuta 1791. Vuonna 1792 kommuunia dominoi jakobiinien vasemmistosiipi. 9. elokuuta 1792 uusi kommuuni otti haltuunsa kommuunin keskuksena toimineen Hôtel de Villen ja 10. elokuuta vallattiin Tuileries. Tämä johti lopulta valtatyhjiöön, väkivaltaan ja syyskuun murhiin.
Bastiljin valtaus

Bastiljin valtaus oli 14. heinäkuuta 1789 tapahtunut Ranskan suuren vallankumouksen varhaisvaiheen tärkeä käännekohta, jossa aseistautunut väkijoukko valtasi Pariisissa sijainneen Bastiljin (Bastille) linnoituksen ja vapautti siellä pidetyt poliittiset vangit. Bastiljin valtausta pidetään usein koko vallankumouksen lähtölaukauksena ja tapahtumana, joka johti ancien régimen päättymiseen. Sen muistoksi Ranskan kansallispäivää vietetään 14. heinäkuuta. Ranskan vallankumouksen historiassa Bastiljin valtauksesta teki merkittävän varsinkin Pariisin pikkuporvariston eli sanskulottien astuminen esiin uutena poliittisena voimatekijänä. Pariisin rue Saint-Antoine -kadun varrella sijainnut Bastilji oli kaupungin puolustukseksi 1300-luvulla rakennettu linnoitus, jota oli 1400-luvulta alkaen käytetty vankilana, erityisesti kuninkaan määräyksestä ilman oikeudenkäyntiä vangituille poliittisille vangeille. Vuoteen 1789 mennessä se oli jo pääosin menettänyt merkityksensä poliittisten vankien säilytyspaikkana, mutta se tunnettiin edelleen Bourbonien itsevaltaisen hallinnon vihatuimpien piirteiden vertauskuvana. Tuohon aikaan siellä pidettiin lähinnä kahta vankiryhmää: kirjailijoita, jotka olivat arvostelleet hallinnon epäkohtia, ja ihmisiä, jotka oli vangittu omien perheidensä toiveesta skandaalin tai oikeudenkäynnin välttämiseksi. Vuosi 1788 oli ollut Ranskassa huono satovuosi, joten vuonna 1789 elintarvikkeista oli pulaa ja hinnat nousivat, minkä seurauksena osa tuotannosta lamaantui ja paljon ihmisiä jäi työttömiksi. Väestön levottomuudet kasvoivat vähitellen vuoden mittaan ja tyytymättömyyttä esiintyi kaikissa kansankerroksissa. Kun kuningas Ludvig XVI:n yritykset ratkaista Ranskan valtiontalouden suuria ongelmia itsevaltiuden keinoin olivat törmänneet aateliston vastarintaan, hän oli myöntynyt kutsumaan koolle vuodeksi 1789 Ranskan säätyjen yleiskokouksen, jonka oli tarkoitus käsitellä myös muita yhteiskunnallisia epäkohtia
Messerschmitt P.1101

Messerschmitt Me P.1101 oli natsi-Saksan lopun aikana kehitetty suihkuhävittäjän prototyyppi, joka on vaikuttanut hyvin paljon ruotsalaiseen Saab 29 Tunnan -hävittäjään ja yhdysvaltalainen Bell X-5 on sen kopio. Neuvostoliiton MiG-15-koneesen on väitetty kopioidun sen teknisiä ratkaisuja. Lähde: lähde? Yleiset ominaisuudet Suoritusarvot Aseistus
Salpausselän lukio

Salpausselän lukio oli Lahdessa sijainnut noin 400 opiskelijan luokaton lukio. Oppilaitoksessa noudatettiin valtakunnallista lukion tuntijakoa, mutta opiskelijat voivat valita myös liikuntapainotteisen linjan tai opiskella urheilulukiossa.lähde? Salpausselän yhteiskoulu perustettiin vuonna 1957. Vuonna 1975 koulu jakautui lukioksi ja peruskoulun yläasteeksi. Liikuntapainotteisena lukio toimi vuodesta 1976, liittyi urheilulukiokokeiluun vuonna 1990 ja vakinaistettiin yhdeksi Suomen 13 urheilulukiosta vuonna 1994. Lukion kieliohjelma oli laaja, ja ainoana paikkakunnan lukioista se tarjosi mahdollisuuden A-ranskan opiskeluun. Eri aineiden pakollisten ja syventävien kurssien lisäksi opiskelija voi valita soveltavia erikoiskursseja, kuten liikuntadiplomi-, luonnontuntemus-, lehtityö-, valokuvaus- ja projektikurssit.lähde? Keväällä 2011 koulu osallistui Stage-televisiosarjaan, jossa haettiin Suomen parasta koulumusikaalia. Koulu karsiutui kilpailusta ensimmäisenä. Salpausselän lukio ja Lahden lyseon lukio yhdistyivät vuonna 2014. Nykyinen nimi on Lahden lyseo. Erkko-lukio | Heinolan lukio | Hollolan lukio | Kannaksen lukio | Kärkölän lukio | Lahden lyseon lukio | Lahden yhteiskoulun lukio | Lahden Rudolf Steiner -koulu Mukkulan lukio | Nastopoli lukio | Padasjoen lukio | Salinkallion lukio | Salpausselän lukio | Sysmän yhteiskoulun lukio | Tiirismaan lukio | Vääksyn yhteiskoulu